《到沉黎举家瞆气上如聋者逾月乃愈医人云此瘴》
宋代·李石

儋史之孙病耳翁，人佯谓我与真同。
蚊飞鬓外年时事，鹊噪愁边晚更空。
老去鹿皮终可隐，听如龙鼻反能聪。
昭文不鼓非无意，勉为慈亲奏凯风。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。